am dunnstig han i scho wieder frei gah wil en fiirtig gsi isch. bin mit em schwiizer kolleg vo minere klass uf de tabel mountain. mir hend ned die normal route gmacht sondern chli e lengeri und sind scho underem devil's peak gstartet nachene simer die ganz lengi underem  tabel mountain entlang gloffe bis mer den zu de normale route cho sind. isch wuerkli en mega schoene weg gsi und das lenger laufe het sich ufjedefall glohnt. gege de schluss muesch den es rechts steils suck uelaufe wo eigentli wie stegetritt us stei sind. eus isch den au no en blinde entgege cho wo das stuck abeglofe isch. mir hend denkt, wow de het au no muet da abe z'laufe. wo mer den dobe acho sind isch eus den au klar gsi wiso de abeglofe isch, die hend eifach seilbahn abgstellt wils z'fest gwindet het  und drum hend den halt all muesse abelaufe. dur das, das seilbahn zue gsi isch het au nuet anders meh offe gah. mir hend eigentli au planet gah mit de bahn abe zgah aber so hemer den halt wieder muesse abelaufe. zum glueck isch das recht schnell gange u mir sind guet vorwerts cho. bi de strass hets den sogar no taxis gno u mir sind gad mit so eim wieder richtig kapstadt gfahre.